Lietuvos Respublikos Vyriausybė



NUTARIMAS

**DĖL Lietuvos Respublikos vyriausybės 2004 m. BALANDŽIO 9 d. nutarimo nr. 408 „DĖL APDOROTO TABAKO, ETILO ALKOHOLIO IR ALKOHOLINIŲ GĖRIMŲ ŽENKLINIMO SPECIALIAIS ŽENKLAIS – BANDEROLĖMIS TAISYKLIŲ PATVIRTINIMO“ pakeitimo**

2011 m. vasario 23 d. Nr. 208

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2004 m. balandžio 9 d. nutarimą Nr. 408 „Dėl Apdoroto tabako, etilo alkoholio ir alkoholinių gėrimų ženklinimo specialiais ženklais – banderolėmis taisyklių patvirtinimo“ (Žin., 2004, Nr. [56-1942](https://www.e-tar.lt/portal/lt/legalAct/TAR.A3E5B2EFECC1); 2007, Nr. [47-1788](https://www.e-tar.lt/portal/lt/legalAct/TAR.B9459F02DD3A); 2008, Nr. [7-247](https://www.e-tar.lt/portal/lt/legalAct/TAR.21285BA80976), Nr. [62-2344](https://www.e-tar.lt/portal/lt/legalAct/TAR.4A2E65E351B2)):

1. Išdėstyti preambulę taip:

„Vadovaudamasi Lietuvos Respublikos akcizų įstatymo (Žin., 2001, Nr. [98-3482](https://www.e-tar.lt/portal/lt/legalAct/TAR.B9E1D301256F); 2010, Nr. [45-2174](https://www.e-tar.lt/portal/lt/legalAct/TAR.7E421A12D76D)) 29 ir 32 straipsniais ir atsižvelgdama į Lietuvos Respublikos alkoholio kontrolės įstatymo (Žin., 1995, Nr. [44-1073](https://www.e-tar.lt/portal/lt/legalAct/TAR.9E5C5C16B6E6); 2004, Nr. [47-1548](https://www.e-tar.lt/portal/lt/legalAct/TAR.65C0438E6F29)) nuostatas, Lietuvos Respublikos Vyriausybė nutaria:“.

2. Nurodytu nutarimu patvirtintose Apdoroto tabako, etilo alkoholio ir alkoholinių gėrimų ženklinimo specialiais ženklais – banderolėmis taisyklėse:

2.1. išdėstyti 1 punktą taip:

„1. Apdoroto tabako, etilo alkoholio ir alkoholinių gėrimų ženklinimo specialiais ženklais – banderolėmis taisyklės (toliau vadinama – Taisyklės) reglamentuoja skirto parduoti Lietuvos Respublikoje apdoroto tabako, Lietuvos Respublikos akcizų įstatymo (Žin., 2001, Nr. [98-3482](https://www.e-tar.lt/portal/lt/legalAct/TAR.B9E1D301256F); 2010, Nr. [45-2174](https://www.e-tar.lt/portal/lt/legalAct/TAR.7E421A12D76D)) 29 straipsnyje nurodyto etilo alkoholio (toliau vadinama – etilo alkoholis) ir alkoholinių gėrimų ženklinimo specialiais ženklais – banderolėmis tvarką, taip pat atvejus, kai ženklinti nereikalaujama.“;

2.2. išdėstyti 14.3 punktą taip:

„14.3. apdorotą tabaką, etilo alkoholį ar alkoholinius gėrimus sandėliuojančiam asmeniui, atitinkančiam Akcizais apmokestinamų prekių sandėlio savininko prievolių įvykdymo užtikrinimo sumos ir piniginio užstato dydžio apskaičiavimo ir tikslinimo tvarkos aprašo, patvirtinto Lietuvos Respublikos Vyriausybės 2002 m. birželio 4 d. nutarimu Nr. 821 (Žin., 2002, Nr. [56-2264](https://www.e-tar.lt/portal/lt/legalAct/TAR.483A0EF1DEA0); 2010, Nr. [61-2988](https://www.e-tar.lt/portal/lt/legalAct/TAR.071D947F3B45)), 6.1, 6.3 ir 6.4 punktuose nustatytus reikalavimus. Šiame punkte nurodytos prekės turi būti sandėliuojamos ir ženklinamos banderolėmis rašytinės sutarties pagrindu.“;

2.3. išdėstyti 21.1 punktą taip:

„21.1. kai apdorotas tabakas, etilo alkoholis ir alkoholiniai gėrimai nuo akcizų atleidžiami Lietuvos Respublikos akcizų įstatyme nustatytais atvejais, išskyrus:

21.1.1. Lietuvos Respublikos akcizų įstatymo 19 straipsnio 1 dalies 2 punkte nurodytą atvejį;

21.1.2. kai šios prekės yra skirtos ne Lietuvos Respublikos, o kitų Šiaurės Atlanto sutarties organizacijos šalių kariuomenių vienetams šiems vienetams ar juos lydintiems civiliams darbuotojams naudoti, kai Lietuvos Respublikoje šie vienetai dalyvauja bendrose karinėse operacijose, pratybose ar kitame bendrame kariniame renginyje, ir Lietuvos Respublikoje pripažintoms tarptautinėms organizacijoms, jų atstovybėms bei jų nariams;“;

2.4. išdėstyti 21.3 punktą taip:

„21.3. Lietuvos Respublikos akcizų įstatymo 9 straipsnio 1 dalies 7 punkte nurodytais atvejais, išskyrus tuos atvejus, kai laikomi apdorotas tabakas, etilo alkoholis ir alkoholiniai gėrimai, skirti parduoti Lietuvos Respublikoje;“;

2.5. išdėstyti 21.4 punktą taip:

„21.4. ant etilo alkoholio ir alkoholinių gėrimų, skirtų keleiviams parduoti arba vartoti orlaiviuose;“;

2.6. išdėstyti 21.7 punktą taip:

„21.7. ant etilo alkoholio ir alkoholinių gėrimų, įvežamų iš bet kurios valstybės ar teritorijos ir skirtų pristatyti, demonstruoti ar degustuoti Lietuvos Respublikoje organizuojamose parodose ir reprezentaciniuose renginiuose. Šiame punkte nurodytu atveju asmuo apie numatomą etilo alkoholio ir alkoholinių gėrimų įvežimą informuoja Narkotikų, tabako ir alkoholio kontrolės departamentą šios institucijos nustatyta tvarka;“;

2.7. išdėstyti 21.8 punktą taip:

„21.8. ant etilo alkoholio ir alkoholinių gėrimų, parduodamų iš Lietuvos Respublikos į bet kurią valstybę ar teritoriją išvykstantiems keleiviams tarptautiniuose oro uostuose esančiose Lietuvos Respublikos akcizų įstatymo 19 straipsnio 1 dalies 1 punkte nurodytose specialiose prekybos vietose, kai šiose vietose įsteigtas akcizais apmokestinamų prekių sandėlis.“

3. Pripažinti netekusiu galios Lietuvos Respublikos Vyriausybės 2007 m. balandžio 25 d. nutarimą Nr. 383 „Dėl Lietuvos Respublikos Vyriausybės 2004 m. balandžio 9 d. nutarimo Nr. 408 „Dėl Apdoroto tabako, etilo alkoholio ir alkoholinių gėrimų ženklinimo specialiais ženklais – banderolėmis taisyklių patvirtinimo“ papildymo“ (Žin., 2007, Nr. [47-1788](https://www.e-tar.lt/portal/lt/legalAct/TAR.B9459F02DD3A)).

4. Šio nutarimo 2.6 ir 3 punktai įsigalioja 2011 m. balandžio 1 dieną.

MINISTRAS PIRMININKAS ANDRIUS KUBILIUS

FINANSŲ MINISTRĖ INGRIDA ŠIMONYTĖ